Okkur líður eins og við hugsum ! Við getum breytt líðan okkar með því að breyta hugsun okkar , endurskoða og breyta því hvernig við túlkum og metum reynslu okkar . Þegar við keppum að því að byggja upp færni á þessu sviði er mikilvægt að hafa nokkur atriði í huga : Óbilandi jákvæðni er ekki lausnin , heldur raunsæi Lausnin á vandamáli þunglyndisins felst auðvitað ekki í því að hugsa bara jákvætt , hvað sem á dynur . Við erum ekki að tala um „ Pollýönnuleik “ . Þá er hætta á að við lítum framhjá vandamálum sem við þurfum að leysa eða gerum of lítið úr þeim . Óraunhæf bjartsýni hjálpar ekki . Lausnin felst í raunsæi og skynsemi . Eðlileg vanlíðan Stundum er eðlilegt að fólki líði illa enda er vanlíðan og áföll hluti af lífinu . Það getur varla verið kappsmál að líða aldrei illa , enda ekki mögulegt . Aftur á móti getum við sett okkur það markmið að líða ekki verr en tilefni er til . „ Hugsanir skipta ekki máli en það skiptir máli hvernig þú bregst við þeim “ Þeir sem eru þunglyndir eru ekki einir um að túlka og meta lífsreynslu sína á óraunsæjan hátt . Við gerum það öll í mismiklum mæli . Eitt af því sem greinir þunglynda frá öðrum er að þeim hættir til að túlka atburði frekar á neikvæðan hátt og eiga erfitt með að leiðrétta þann misskilning . Leiðir til að breyta hugsun Fyrsta skrefið er að átta sig á hvernig líðan þín tengist bæði því sem þú hugsar og því sem þú gerir . Næsta skrefið er að finna mótrök – get ég hugsað þetta á annan hátt – geta verið aðrar skýringar – hvað myndi besti vinur minn segja við mig ? Að lokum þarftu að þjálfa þig í að nota nýjar jákvæðari eða hjálplegri hugsanir og jákvæð viðhorf til þín og annarra .